การเข้ารับการฟอกฟัน การใช้สิ่งที่ใช้รักษาที่บ้าน การใช้ผลิตภัณฑ์ที่หาซื้อได้จากร้านค้า
จองนัดกับทันตแพทย์เพื่อรับการขูดหินปูนทุกหกเดือน   ซึ่งนี่จะช่วยรักษาให้ฟันของคุณคงอยู่ในสภาพดีเยี่ยม ป้องกันฟันผุและโรคเหงือกนอกเหนือไปจากการทำให้ฟันของคุณสวยและขาวได้อีกด้วย ทันตแพทย์ยังอาจจะใช้วิธีฟอกสีฟันที่คล้ายกับถาดฟอกสีฟันที่คุณใช้ที่บ้าน ยกเว้นแต่สารฟอกฟันนั้นแรงกว่ามาก อีกทางเลือกหนึ่งที่มีประสิทธิภาพมากก็คือ การรับการฟอกฟันขาวด้วยเลเซอร์ ซึ่งนี่อาจจะแพงแต่รวดเร็ว และจะให้ผลลัพธ์ที่มีประสิทธิภาพมาก   ทาเจลฟอกสีฟันบนฟันของคุณ จากนั้นให้ใส่ยางครอบฟันไว้เหนือเหงือกของคุณ แสงเลเซอร์หรือแสงสีขาวจะถูกฉายไปที่ฟันของคุณ เพื่อกระตุ้นให้เจลฟอกสีฟันเกิดปฏิกิริยา คุณอาจจะต้องกลับมาทำอีกหลายครั้ง ขึ้นอยู่กับว่าคุณต้องการให้ฟันขาวแค่ไหน อย่างไรก็ตาม แต่ละครั้งจะใช้เวลาแค่ประมาณ 30 นาทีเท่านั้น ผงฟูสามารถใช้เพื่อทำให้ฟันขาวได้อย่างมีประสิทธิภาพภายในสองสามนาที นี่เป็นเพราะข้อเท็จจริงที่ว่าผงฟูเป็นสารขัดอ่อนๆ ซึ่งจะช่วยขัดคราบออกจากฟันของคุณได้   การใช้ ให้เช็ดฟันและน้ำลายที่หลงเหลืออยู่ด้วยผ้าขนหนูแห้ง ทำแปรงสีฟันให้เปียกและจุ่มลงในผงฟู หลังจากนั้นแปรงฟันตามปกติ โดยให้ความสนใจกับฟัน 16 ซี่ ที่มองเห็นได้ที่ด้านหน้าเป็นพิเศษ คุณควรจะแปรงประมาณสามนาที โปรดตระหนักว่าเมื่อเวลาผ่านไป ผงฟูจะสามารถกัดกร่อนสารเคลือบฟันของคุณได้ ดังนั้นจึงไม่ควรใช้วิธีนี้ทุกวัน ให้ใช้สัปดาห์ละครั้งหรือสองครั้งเพื่อฟอกสีฟันโดยไม่เสี่ยงต่อความเสียหาย ไฮโดรเจนเปอร์ออกไซด์สามารถใช้ในการฟอกสีฟันและทำให้ฟันขาวขึ้นได้ ซึ่งใช้ได้อย่างปลอดภัยอย่างแน่นอน ถ้าคุณไม่กลืนกินเข้าไป   วิธีหนึ่งในการใช้ไฮโดรเจนเปอร์ออกไซด์ก็คือการจุ่มผ้าเช็ดหน้าสะอาดๆ ลงในของเหลวนั้น จากนั้นใช้ผ้าที่เปียกถูฟันเบาๆ ไฮโดรเจนเปอร์ออกไซด์จะขจัดคราบในทางเคมี ในขณะที่ผ้าจะช่วยขจัดคราบในทางกายภาพ อีกทางเลือกหนึ่งก็คือ คุณสามารถบ้วนปากด้วยไฮโดรเจนเปอร์ออกไซด์หนึ่งฝาเต็มๆ (ซึ่งยังช่วยฆ่าเชื้อแบคทีเรียและทำให้ลมหายใจสดชื่นได้อีกด้วย) หรือจุ่มแปรงสีฟันลงในไฮโดรเจนเปอร์ออกไซด์และใช้แปรงฟัน หลังจากมื้ออาหาร คุณควรจะเคี้ยวสตรอเบอร์รี่สักสองสามลูกเป็นของหวาน สตรอเบอร์รี่มีกรดโฟลิคซึ่งจะช่วยทำความสะอาดและขัดฟัน และทำให้ฟันขาวขึ้นได้  คุณยังสามารถบดสตรอเบอร์รี่และผสมกับผงฟูเพื่อเป็นยาสีฟันไวท์เทนนิ่งตามธรรมชาติได้อีกด้วย อาหารอื่นๆ ที่ช่วยทำความสะอาดและทำให้ฟันขาวได้ตามธรรมชาติ ได้แก่ แอปเปิล ลูกแพร์ แครอท และคื่นช่าย ถ้าคุณต้องการรักษาให้ฟันยังดูขาวสะอาด ทางที่ดีก็ควรจะหลีกเลี่ยงอาหารและเครื่องดื่มบางชนิดที่สามารถทำให้ฟันเกิดคราบได้ เช่น กาแฟ ชาดำ ไวน์แดง น้ำองุ่น และแกง   ถ้าคุณดื่มเครื่องดื่มใดๆ ดังที่กล่าวข้างต้น คุณสามารถป้องกันไม่ให้พวกมันทำให้ฟันคุณเกิดคราบได้โดยการดื่มจากหลอด หรือโดยการทาวาสลีนบางๆ ให้ทั่วฟันของคุณก่อน อีกทางเลือกหนึ่งก็คือ คุณอาจจะเคี้ยวหมากฝรั่งไวท์เทนนิ่งที่ปราศจากน้ำตาลหลังจากกินอาหารหรือดื่มสิ่งเหล่านี้ ซึ่งสามารถช่วยในการดูดซับคราบที่ก่อตัวขึ้นใหม่ และทำให้ฟันของคุณดูขาวขึ้น แม้ว่ายาสีฟันไวท์เทนนิ่งจะไม่เพิ่มความขาวให้ฟันอย่างรวดเร็วภายในหนึ่งชั่วโมง (มันจะมีประสิทธิภาพมากขึ้นเมื่อเวลาผ่านไปสักพัก) แต่ก็ยังสามารถช่วยขจัดคราบและทำให้ฟันดูขาวสดใสขึ้นได้   ยาสีฟันไวท์เทนนิ่งมีอนุภาคในการขัดสีซึ่งจะขัดฟันและขจัดคราบสกปรก (โดยไม่ทำลายฟันเคลือบฟัน) พวกมันยังมีสารเคมี (เช่น บลู โคฟเวอรีน: Blue Covarine) ซึ่งเคลือบกับผิวฟันและทำให้ฟันขาวขึ้น   การใช้ยาสีฟันไวท์เทนนิ่ง ให้บีบยาสีฟันขนาดเท่าถั่วลงบนแปรงสีฟัน และแปรงวนเป็นวงเล็กๆ โดยถือแปรงสีฟันเป็นมุม 45 องศากับเหงือก แผ่นฟอกสีฟันนั้นเคลือบไปด้วยเปอร์ออกไซด์เจล ซึ่งจะฟอกสีฟันและช่วยให้ฟันดูขาวขึ้น โดยปกติคุณจะใช้แผ่นฟอกสีฟันวันละสองชุด และแต่ละครั้งนาน 30 นาที ซึ่งจะทำให้รอยยิ้มของคุณขาวขึ้นภายในเวลาแค่ 60 นาทีเท่านั้น   คุณสามารถซื้อแผ่นฟอกสีฟันได้ที่ร้านขายยาทั่วไปหรือซูเปอร์มาร์เก็ต หลีกเลี่ยงอย่าซื้อยี่ห้อที่มีส่วนผสมของ “คลอรีนไดออกไซด์” เพราะนี่อาจจะทำลายเคลือบฟันบนผิวฟันได้ การใช้แผ่นฟอกสีฟัน ให้แกะออกจากบรรจุภัณฑ์และวางหนึ่งแผ่นบนฟันบนและหนึ่งแผ่นบนฟันล่าง ทิ้งไว้ประมาณ 30 นาที แผ่นฟอกสีฟันบางชนิดจะละลายเองหลังจากใช้ ในขณะที่ชนิดอื่นๆ จะต้องลอกออก เพื่อผลลัพธ์ที่ดีที่สุด ให้ใช้แผ่นฟอกสีฟันวันละสองครั้งเป็นเวลาสองสัปดาห์ ปากกาฟอกสีฟันใช้เจลที่มีเปอร์ออกไซด์เพื่อฟอกฟันขาวเช่นเดียวกับแผ่นฟอกสีฟัน   การใช้ ให้เปิดฝาและบิดปากกาเพื่อให้เจลไหลออกมา ยืนหน้ากระจกและยิ้มกว้างๆ หลังจากนั้นใช้ปากกาเพื่อ "ระบาย" เจลลงบนฟันของคุณ อ้าปากค้างไว้ประมาณ 30 วินาทีเพื่อให้เจลแห้ง พยายามอย่ากินหรือดื่มอะไรเป็นเวลา 45 นาทีหลังวิธีนี้ เพื่อผลลัพธ์ที่ดีที่สุด ให้ทำขั้นตอนนี้ซ้ำวันละสามครั้งเป็นเวลาหนึ่งเดือน ถาดฟอกสีฟันเป็นอีกตัวเลือกหนึ่งที่ดีเยี่ยมสำหรับการฟอกฟันขาวอย่างรวดเร็ว สามารถซื้อได้ตามร้านขายยาทั่วไป หรือเป็นถาดพิมพ์ที่ทำเองจากทันตแพทย์ของคุณ   การใช้ถาดฟอกสีฟัน ให้พ่นเจลเปอร์ออกไซด์เข้มข้นปริมาณเล็กน้อยลงในถาด (ที่ดูเหมือนรีเทนเนอร์พลาสติก) และใส่ครอบให้พอดีกับฟันทั้งหมด คุณอาจจะต้องใส่ไว้แค่ครึ่งชั่วโมงหรืออาจจะต้องทิ้งไว้ค้างคืน ขึ้นอยู่กับชนิดของถาด ถึงแม้ว่าการใช้แค่ครั้งเดียวก็จะทำให้ฟันของคุณดูสดใสขึ้นแล้ว แต่ถ้าคุณอยากให้ฟันขาวมากๆ คุณจะต้องใช้ถาดฟอกสีฟันหลายๆ ครั้ง ถึงแม้ว่าถาดพิมพ์ที่ทำเองจากทันตแพทย์อาจจะมีราคาแพง (โดยปกติจะมีราคาประมาณ 10,000 บาท) แต่ก็มีการพิมพ์ฟันเป็นพิเศษสำหรับฟันของคุณซึ่งทำให้วิธีนี้ได้ผลกว่าถาดสำเร็จรูปแบบ "ขนาดเดียวเพื่อใช้กับทุกคน" ที่หาซื้อได้ตามร้าน
เข้ารับการขูดหินปูนโดยผู้เชี่ยวชาญ. เข้ารับการรักษาด้วยเลเซอร์. ใช้ผงฟู. ใช้ไฮโดรเจนเปอร์ออกไซด์. กินสตรอเบอร์รี่. หลีกเลี่ยงการกินอาหารหรือดื่มสิ่งที่อาจจะทำให้ฟันของคุณเป็นคราบ. ใช้ยาสีฟันไวท์เทนนิ่ง. ใช้แผ่นฟอกสีฟัน. ใช้ปากกาฟอกสีฟัน. ใช้ถาดฟอกสีฟัน.
https://www.wikihow.com/Whiten-Teeth-in-an-Hour https://www.wikihow.com/Whiten-Teeth-in-an-Hour https://www.wikihow.com/Whiten-Teeth-in-an-Hour
Getting Whitening Treatments Using Home Remedies Using Store-Bought Products